Verbruikersake: Maak reg vir somerstorms en skade(Argieffoto: Blitzmaerker/Pixabay) Die stormseisoen is op pad vir die noordelike dele van die land en as ŉ mens kyk na hoe weerpatrone skielik verander, is dit dalk ŉ goeie idee om seker te maak jou huis en korttermynversekering is reg vir vloede, haelstorms en sterk wind. Ina Opperman het gaan kyk wat jy moet doen om seker te maak dat jou beursie nie leeg raak weens stormskade nie. Dit is baie belangrik om seker te wees dat jou eis vir stormskade nie die komende somer afgewys sal word nie. Dit is nou die tyd om jou huiseienaarsversekeringspolis te lees en seker te maak dat jy dit verstaan. Verbruikers het huiseienaarsversekering nodig in ŉ tyd van storms, want dit dek die struktuur van jou huis in geval van natuurrampe soos storms, of ander rampe soos brande. Jou huiseienaarsversekering kan op versoek ook jou motorhuis en swembad insluit, saam met alle ander verbeterings soos ingeboude kombuiskaste. Wanneer jy ŉ huislening uitneem, sal jou bank waarskynlik van jou verwag om huiseienaarsversekering uit te neem, maar daar is geen wetgewing wat dit verpligtend maak as jy nie ŉ huislening het nie. Banke vereis huiseienaarsversekering om jou en die bank teen die risiko van strukturele skade aan jou huis te beskerm. Verbruikers kanselleer soms hul huiseienaarsversekering wanneer hulle hul huise afbetaal het, wat nie ŉ goeie idee is nie omdat jy dan sélf vir skade aan jou huis verantwoordelik is. Volgens die Wet op Korttermynversekering kan jy egter kies om jou huiseienaarsversekering by ŉ ander versekeraar as die een wat gewoonlik aan die bank gekoppel is uit te neem, maar jou bank kan vereis dat jy bewys van hierdie versekering moet lewer. Indien jou huis tydens ŉ storm beskadig word, word herstelwerk gouer gedoen en hoef jy nie eers daarvoor geld bymekaar te skraap nie. Dit is veral belangrik noudat die meeste verbruikers nie baie geld het om uit te gee nie. Dis ook ŉ goeie idee om nooddekkingsversekering in te sluit sodat die versekeraar noodherstelwerk kan doen om te verseker dat jou huis nie verder beskadig word nie. Sou jy jou huis moet ontruim omdat dit weens stormskade onbewoonbaar is, betaal jou versekering vir ander blyplek totdat jou huis herstel is. Moenie halsoorkop op versekering besluit nie. Hou die volgende wenke in gedagte wanneer jy huiseienaarsversekering uitneem: Wees ook baie versigtig vir alles wat in die polis uitgesluit word, soos: Gewoonlik sal jou versekering nie die skade dek indien jy vir ŉ lang tyd nie in jou huis gewoon het voordat dit beskadig is nie. Kla oor korttermynversekering by die ombudsman vir korttermynversekering. Besoek die webtuiste by www.osti.co.za.